ঢাকা, ০১ অক্টোবর, ২০১৭ইং (বাংলা-নিউজ টুয়েন্টিফোর ডটকম): কারবালার শোকাবহ ঘটনাকে স্মরণ করে প্রতিবারের মতো এবারও পবিত্র আশুরার তাজিয়া মিছিল অনুষ্ঠিত হয়েছে। রাজধানীতে শিয়া সম্প্রদায়ের আশুরা পালনের প্রধান অনুষঙ্গ তাজিয়া মিছিল পুরান ঢাকার হোসেনি দালান রোড ও ইমামবাড়া থেকে বের হয়ে বিভিন্ন এলাকা প্রদক্ষিণ করে। এ ছাড়া মোহাম্মদপুর ও মিরপুরেও তাজিয়া মিছিল বের করা হয়। এবারের মিছিলে কোনো রক্তাক্ত মাতম ছিল না।